Ευστάθιος Μαντζώρος

Ο **Ευστάθιος Γ. Μαντζώρος** γεννήθηκε στην Δεσφίνα του νομού Φωκίδος στις 8 Απριλίου 1960. Υπηρετεί τον θεσμό της τοπικής αυτοδιοίκησης από το 1987 ενώ είναι ο μακροβιότερος δήμαρχος Δεσφίνας. 

## Πολιτική Καριέρα
Διετέλεσε δήμαρχος Δεσφίνας τις περιόδους 1987-1990, 1991-1994, 1999-2002, 2007-2010, συνολικά 16 έτη.

Στις εκλογές του 2010 με το σχέδιο Καλλικράτης εκλέγεται τρίτος κατά σειρά σε σταυρούς προτίμησης από όλο τον νομό Φωκίδος όπου ορίζεται Αντιδήμαρχος Δελφών και επικεφαλής της Διεύθυνσης Περιβάλλοντος και Πολιτικής προστασίας

Επίσης, από το 2003 έως το 2006 διετέλεσε Διευθύνων Σύμβουλος της εταιρίας "Αναπτυξιακή Φωκική Α.Ε." με έδρα την Άμφισσα ενώ από το 2008 έως το 2014 Πρόεδρος του Συνδέσμου Διαχείρισης Απορριμμάτων Ν. Φωκίδος. Ως Πρόεδρος του ΣΔΑΝΦ ολοκλήρωσε τη μελέτη και εξασφάλισε τη χρηματοδότηση της Μονάδας Επεξεργασίας Στερεών Αποβλήτων (Χ.Υ.Τ.Υ.) Νομού Φωκίδας προϋπολογισμού 13.877.374 ευρώ. 

Στις δημοτικές εκλογές του 2019 εκλέγεται πρώτος στην Δημοτική Ενότητα Δεσφίνας και ορίζεται Αντιδήμαρχος Δελφών και επικεφαλής της Διεύθυνσης Διοικητικών Υπηρεσιών του Δήμου, του συντονισμού των κοινών δράσεων και ενεργειών της Διεύθυνσης Περιβάλλοντος, της Δημοτικής Επιχείρησης Ύδρευσης Αποχέτευσης και του Φορέα Διαχείρισης στερεών αποβλήτων Στερεάς Ελλάδας. 

Στις δημοτικές εκλογές του 2023 επανεκλέγεται και ορίζεται Αντιδήμαρχος Δεσφίνας και επικεφαλής των ΚΕΠ του Δήμου Δελφών. 

## Σημαντικότερα Έργα
Στα σημαντικότερα έργα της θητείας του συγκαταλέγονται: 

### Ύδρευση & Αποχέτευση

* Η κατασκευή του Βιολογικού Καθαρισμού Δεσφίνας και η ολοκλήρωση του αποχετευτικού δικτύου της
*Η κατασκευή του εργοστασίου επεξεργασίας νερού και η σύνδεση του δικτύου με το κανάλι του Μόρνου
*Η αντικατάσταση και επέκταση του εξωτερικού δικτύου ύδρευσης
*Η υδροδότηση των οικισμών Μονή Τιμίου Προδρόμου, Στενός, Βάλτος και Πρόσακος
*Η υδροδότηση του οικισμού Άγιος Μηνάς
*Η αναβάθμιση των αντλιοστασίων
*Η κατασκευή αγωγών ομβρίων υδάτων
*Η εφαρμογή της τηλεμετρίας στα δίκτυα ύδρευσης

#### Ηλεκτροδότηση

* Η υπογειοποίηση των γραμμών μεταφοράς ηλεκτρικού ρεύματος στο ευρύτερο κέντρο της πόλης
* Η επέκταση της ηλεκτροδότησης και στους έντεκα  οικισμούς της Δεσφίνας
* Η ανάδειξη με φωτισμό των σημαντικότερων κτιρίων του Δήμου

#### Αθλητισμός - Πολιτισμός

* Η κατασκευή ποδοσφαιρικού γηπέδου ολυμπιακών διαστάσεων με πλαστικό χλοοτάπητα και γηπέδου 5Χ5
* Η κατασκευή γηπέδων βόλλευ και μπάσκετ
* Η κατασκευή παιδικών χαρών, η ίδρυση δημοτικής χορωδίας, η ίδρυση αθλητικού και πνευματικού κέντρου
* Η οργάνωση πολιτιστικών εκδηλώσεων
* Η αδελφοποίηση του Δήμου με πόλεις της Ιταλίας 

#### Λοιπά Έργα Υποδομών

* Η ανάπλαση της κεντρικής πλατείας και η πλακόστρωση του κέντρου της Δεσφίνας 
* Η κατασκευή της πλατείας Καρακώστα
*Η αναπαλαίωση του Ναού Κοίμησης Της Θεοτόκου και η αναστήλωση της Παλαιάς Μονής Τιμίου Προδρόμου Δεσφίνας
*Ο σχεδιασμός και κατασκευή της εισόδου της πόλης

* Τα έργα πυροπροστασίας στη περιοχή Προφήτης Ηλίας και η δενδροφύτευση δεκάδων στρεμμάτων δημοτικής έκτασης
* Η διάνοιξη 170 χιλιομέτρων αγροτικών δρόμων
* Η υλοποίηση του έργου για την ανακύκλωση των απορριμμάτων
* Η προμήθεια οχημάτων και μηχανημάτων έργου
* Ο σχεδιασμός και υπογραφή των συμβολαίων για την κατασκευή αιολικών πάρκων στην ευρύτερη περιοχή της Δεσφίνας με μέτοχο στα εταιρικά σχήματα το Δήμο Δεσφίνας

## Πολιτική Δράση
Στο ενεργητικό του έχει πλούσια πολιτική δράση αφού υπηρέτησε & εκλέχθηκε:

*Πρόεδρος & Δήμαρχος Δεσφίνας
*Αντιδήμαρχος Δήμου Δελφών
*Γενικός Γραμματέας της ΤΕΔΚ Νομού Φωκίδας
*Διευθύνων Σύμβουλος της εταιρίας Αναπτυξιακή Φωκική Α.Ε
*Πρόεδρος του Σύνδεσμου Διαχείρισης Απορριμάτων Ν. Φωκίδος
*Πρόεδρος του Συνδέσμου Ύδρευσης "*Κασταλία Πηγή*"
*Πρόεδρος του Ιδρύματος Ευστάθιος Μαναίος
*Αντιπρόεδρος του Μ.Κ.Ο. "*Οργανισμός Προώθησης Απασχόλησης*"
*Αντιπρόεδρος της εταιρίας VECTOR Αιολικά πάρκα Δεσφίνας Α.Ε.
*Αντιπρόεδρος της Ε.Ε.Τ.Α.Α. Α.Ε.
*Μέλος του  Δ.Σ. της Κεντρικής Ένωσης Δήμων Ελλάδος (ΚΕΔΕ)
*Μέλος του  Διοικητικού Συμβουλίου του Νοσοκομείου Άμφισσας
*Μέλος του  Διοικητικού Συμβουλίου του ΕΟΜΜΕΧ
*Μέλος της Ε.Ε της ΚΕΔΚΕ επί Προεδρίας Αντώνη Τρίτση

## Εξωτερικοί σύνδεσμοι
*Επίσημος δικτυακός τόπος του Δήμου Δεσφίνας
*Επίσημος δικτυακός τόπος του Συνδέσμου Διαχείρισης Απορριμάτων

Μαντζώρος